section_heading: Dinamo Zagreb
paragraph_text: Drugoga dana 2007. godine potpisao je ugovor s Dinamom ustvrdivši kako mu je kao navijaču modrog kluba uvijek bila želja samo taj klub. Iako je po ugovoru bio dužan ostati još jednu polusezonu na Šubićevcu, klubovi su dogovorili njegov prijelaz u glavni grad odmah nakon potpisa ugovora. U Dinamu je debitirao protiv Rijeke na Kantridi i odmah potvrdio kako se radi o pojačanju.